Γουέλινγκτον Ολύμπικ

Ο Αθλητικός Ποδοσφαιρικός Σύλλογος "Γουέλινγκτον Ολύμπικ" (Wellington Olympic AFC) έχει έδρα το Γουέλινγκτον, πρωτεύουσα της Ν. Ζηλανδίας. Ιδρύθηκε το 1953 από Έλληνες ομογενείς και η αρχική ονομασία της ομάδας ήταν Αθλητικός Ποδοσφαιρικός Σύλλογος "Απόλλων" (Apollon AFC). Mέχρι σήμερα τη βάση του συλλόγου αποτελούν Έλληνες, τόσο φίλάθλοι όσο και ποδοσφαιριστές. Γι' αυτό το παρατσούκλι του σωματείου είναι "The Greeks". Έχει κυανόλευκα χρώματα και αγωνίζεται στο δημοτικό στάδιο Νιούταουν Παρκ (Newtown Park) χωρητικότητας 4.000 θεατών. Από το 1992 αγωνίζεται στη Central Premier League, που αντιστοιχεί στη δεύτερη κατηγορία του πρωταθλήματος Ν. Ζηλανδίας, ενώ κάποιες σεζόν έχει αγωνιστεί και στην εθνική κατηγορία (1993 ως 1995 και 2000 ως 2004). Έχει πρόεδρο τον Τζορτζ Νεονάκη και προπονητή τον Κρεγκ Χόπκινς.

 1953: Ίδρυση ως "Απόλλων" Αθλητικός Ποδοσφαιρικός Σύλλογος (Apollon AFC) 1959: Μετονομασία σε Ποδοσφαιρικός Σύλλογος "Χριστιανική Νεολαία" (Christian Youth FC ή CYFC) 1983: Μετονομασία σε Ολύμπικ (Olympic AFC) Ο Απόλλων ιδρύθηκε το 1953 από Έλληνες του Γουέλινγκτον. Διατηρούσε δυο πολύ καλές ομάδες και κάθε χρόνο ανέβαινε μία-μία τις τοπικές κατηγορίες. Τα πρώτα εκείνα χρόνια στην ομάδα αγωνίζονταν οι πέντε αδερφοί Μπέρτος: Λεωνίδας, Βάσος, Λάκης, Τάκης και Κρις. Εγγονός τους είναι ο Νεοζηλανδός διεθνής Λίο Μπέρτος. Την ενδεκάδα συμπλήρωναν οι τρεις αδερφοί Ζαλούμη: Τάκης, Κυριάκος (Σάντι) και Τζον, οι αδερφοί Τάκης και Νικ Ανδρούτσος και οι Τζιμ και Κώστας Κρίστι. Μια δεύτερη ομάδα αποτελούσαν οι: Βασίλης Κιουρκτσίδης, Γιώργος Μουτζούρης, Λάκης Καλογιάννης, Νικ Παρασκευόπουλος, Κρις Παπανικολάου, Τζον Λεωνίδας κ.ά. Ο Απόλλλων κυριάρχησε ως το 1957 που αντιμετώπισε οικονομικά προβλήματα και αποχώρησε από το πρωτάθλημα. Την ομάδα τότε ανέλαβε η τοπική ενορία ιδρύοντας τη Χριστιανική Νεολαία. Η ονομασία "Απόλλων" διατηρήθηκε ανεπίσημα και ο τοπικός τύπος αποκαλούσε με αυτό το όνομα την ομάδα. Το "Απόλλων" διατηρείται μέχρι σήμερα ως όνομα της Λέσχης του σωματείου. Ο Ποδοσφαιρικός Σύλλογος Χριστιανική Νεολαία (CHRISTIAN YOUTH FOOTBALL CLUB ή CYFC) ιδρύθηκε το 1959 ως συνέχεια του Απόλλωνα, από τον μετέπειτα ιερέα Ηλία Οικονόμου και εντάχθηκε στην 6η κατηγορία των τοπικών πρωταθλημάτων. Ο σύλλογος αποτελεί έκτοτε το αθλητικό τμήμα της ελληνικής ορθόδοξης κοινότητας του Γουέλινγκτον. Ουσιαστικός ιδρύτης και ψυχή του συλλόγου υπήρξε ο Τζιμ Κρίστι, που από το 1961 διετέλεσε πρόεδρος, γραμματέας, χορηγός, προπονητής και ποδοσφαριστής. Ουσιαστικούς βοηθούς είχε επίσης το Λεωνίδα Μπέρτο και τον Αθανάσιο Γιοβανίδη. Η ελληνική ομάδα ανέβηκε σύντομα από τις τοπικές κατηγορίες στη 2η κατηγορία του Γουέλινγκτον, τη μετέπειτα Σέντραλ, από την οποία δεν ξανακατέβηκε πλέον. To 1970 που δημιουργήθηκε η Central League για το Βόρειο Νησί της χώρας εντάχθηκε στη 2η κατηγορία. Τότε προσέλαβε τον πρώτο μη Έλληνα προπονητή τον Μπίλι Ράιτ (Billy Wright) και για πρώτη φορά ενέταξε στη δύναμή της ποδοσφαιριστές, που δεν προέρχονταν από την ελληνική ομογένεια. Η "Χριστιανική Νεολαία" (CYFC) αγωνίστηκε στη 2η κατηγορία ως το 1974 που υποβιβάστηκε. Δυο σεζόν αργότερα ανέβηκε ξανά. Στη συνέχεια κατάφερε δυο φορές, το 1977 και το 1981, να κατακτήσει το πρωτάθλημα της κατηγορίας αυτής και να ανεβεί στη Central 1 αλλά και τις δυο φορές υποβιβάστηκε αμέσως. Το 1982, με προπονητή τον Πίτερ Χαλικιά, τερμάτισε ξανά στην πρώτη θέση της Central 2 και από την επόμενη σεζόν αποφασίστηκε η αναμόρφωση της ομάδας και η μετονομασία της σε Wellington Olympic AFC. Με το νέο όνομα το 1983 εντάχθηκε στην Central 1. Ο Α.Π.Σ. "Γουέλινγκτον Ολύμπικ" ξεκίνησε την ιστορία του με αυτό το όνομα το 1983. Αγωνίστηκε στην 1η κατηγορία της Central League και τερμάτισε στην 4η θέση, την υψηλότερη ως τότε στην ιστορία του συλλόγου. Η ομάδα παρέμεινε σταθερό μέλος της κατηγορίας ως το 1991 τερματίζοντας συχνά στην πρώτη τετράδα, με εξαίρεση μια σεζόν (1986) που υποβιβάστηκε στη 2η κατηγορία. Όμως, επέστρεψε την αμέσως επόμενη χρονιά παίρνοντας αήττητη τον τίτλο (η μόνη αήττητη ομάδα εκείνης της σεζόν σε όλες της κατηγορίες της Central League). Το 1991, με προπονητή τον Τζορτζ Μπέρτος, κατέκτησε για πρώτη φορά τον τίτλο της Central 1 και ανέβηκε στην Central Premier, την ανώτερη κατηγορία της Λίγκας, όπου τερμάτισε στην 4η θέση. Τις επόμενες τρεις σεζόν μετείχε στο εθνικό πρωτάθλημα "SuperClub Championship", ένα ιδιόμορφο πιο ανταγωνιστικό πρωτάθλημα ενός γύρου, που δημιουργήθηκε από τις 8 καλύτερες ομάδες της χώρας. Τις πρώτες δύο σεζόν τερμάτισε στην 6η και 5η θέση, αλλά το 1995 κατέκτησε την ασπίδα της διοργάνωσης, την "SuperClub Plate", τερματίζοντας στην πρώτη θέση. Παράλληλα, μετείχε στο "SuperClub Qualifying", πρωτάθλημα δύο γύρων. Η σπουδαία ομάδα αυτής της τριετίας το 1994 έφτασε ως τον τελικό του Κυπέλλου Chatham Cup. Μετά την διακοπή του πειράματος SuperClub, η Ολύμπικ επανήλθε για τρεις σεζόν στην Central Premier, όπου τερμάτισε 2η το 1997. Το 1999 μετείχε ξανά στο Εθνικό πρωτάθλημα, στο Βόρειο Όμιλο (North Island Soccer League), όπου τερμάτισε στη 10η θέση. Ακολούθως εντάχθηκε στην Premier League της Ομοσπονδίας (Federation ή Capital Premier), μια ανώτερη κατηγορία του Βόρειου Νησιού της χώρας που δημιουργήθηκε τότε. Αγωνίστηκε ως το 2004, χρονιά που τερμάτισε στη 2η θέση, την υψηλότερη στην ιστορία του συλλόγου. Από το 2005 επανήλθε στη Central Premier League, όπου αγωνίζεται ως σήμερα, τερματίζοντας δύο φορές στη 2η θέση (2005 και 2009). Στο Κύπελλο Ν. Ζηλανδίας ή "Chatham Cup" έλαβε μέρος για πρώτη φορά το 1969 ως "Χριστιανική Νεολαία". Με εξαίρεση το 1971 που έφτασε ως τον 4ο γύρο και το 1982 που αποκλείστηκε στον 3ο γύρο, η CYFC δεν κατάφερε να φτάσει άλλη φορά πέραν του 2ου γύρου, ενώ πολλές σεζόν αποκλειόταν από τους προκριματικούς, δηλαδή πριν τον 1ο γύρο. Ως "Ολύμπικ" η ομάδα είχε καλύτερη τύχη στο θεσμό αυτό. Το 1987 έφτασε στον 5ο γύρο, το 1989 για πρώτη φορά στον 6ο (16 ομάδες), το 1993 στα προημιτελικά και το 1994 στον τελικό. Ακολούθησαν κι άλλες σημαντικές πορείες στο Κύπελλο: ως τον 6ο γύρο (1997), στα ημιτελικά (2005) και στα προημιτελικά (2006), με αποκορύφωμα την κατάκτηση του Κυπέλλου το 2009. Η πορεία ως τον τελικό: 3ος γύρος: Ολύμπικ - Λόουερ Χατ Σίτι: 4-0 Γύρος των 32: Ολύμπικ - Μιραμάρ Ρέιντζερς: 1-0 Γύρος των 16: Ολύμπικ - Γκριν Άιλαντ: 5-0 Προημιτελικός: Μπερνσάιντ Γιουνάιτεντ - Ολύμπικ: 0-2 Ημιτελικός: Ολύμπικ - Πίτοουν: 5-1 ΤΕΛΙΚΟΣ: Γουιτάκερε Σίτι - Ολύμπικ: 1-0 Η μεγαλύτερη επιτυχία της ομάδας ήρθε το 2009, όταν κατέκτησε το Κύπελλο Νέας Ζηλανδίας, το "Chatham Cup". Η εντυπωσιακή πορεία ως τον τελικό: 1ος γύρος: Ολύμπικ - Λόουερ Χατ Σίτι: 3-0 2ος γύρος: Ολύμπικ - Πίτοουν: 2-0 3ος γύρος: Ολύμπικ - Ρεντ Σοξ Μαναουάτου: 4-2 4ος γύρος: Ολύμπικ - Γουότερσαϊντ-Καρόρι: 2-1 Προημιτελικός: Φόρεστ Χιλ Μίλφορντ - Ολύμπικ: 3-4 Ημιτελικός: Ολύμπικ - Μανούρεβα: 2-0 ΤΕΛΙΚΟΣ: Ολύμπικ - Θρι Κινγκς Γιουνάιτεντ: 2-1 Κυπελλούχος Ν. Ζηλανδίας (1): 2009 Φιναλίστ Κυπέλλου Ν. Ζηλανδίας: 1994. Ημιτελικά Κυπέλλου: 2005 SuperClub Plate: 1995 Εθνικό Πρωτάθλημα (2η θέση): 2004 Πρωτάθλημα Central League: 1991 Εθνικό πρωτάθλημα Νέων (Κ19): 1994 Hilton Petone Cup (2): 1994, 2004 Ivan England Cup (2): 2004, 2005 Τα ρεκόρ του συλλόγου έχουν οι εξής ποδοσφαιριστές: Περισσότερες Εμφανίσεις Χάρης Κοτσαπάς: 338 παιχνίδια (1973-1993) Νίκος Χαλικιάς: 320 παιχνίδια (1975-1993) Άλκης Ιωάννου: 251 παιχνίδια (1975-1992) Κρις Κρίστι: 229 παιχνίδια (1977-2002) Σπύρος Ανδρούτσος: 227 παιχνίδια (1972-1995) Πολ Κοτρώτσος: 198 (1989-2003) Ίμρε Φόλντι: 195 (1990-1999) Βασίλης Μητράκας: 187 (1988-2002) Τζέρντ Κούρτης: 181 (1996-2006) Τζορτζ Κοτρώτσος: 170 (1980-1998)Καλύτεροι σκόρερ Χάρης Κοτσαπάς: 126 γκολ (1973-1993) Κρις Κρίστι: 94 γκολ (1977-2002) Ίμρε Φόλντι: 78 γκολ (1990-1999) Σπύρος Ανδρούτσος: 75 γκολ (1972-1995) Τζεφ Μπράουν: 58 γκολ (2004-2006)Καλύτερος σκόρερ σε μια σεζόν Τζεφ Μπράουν: 35 γκολ (2004) Λίο Μπέρτος: ο πιο διάσημος ποδοσφαιριστής που ανέδειξε ο σύλλογος τα τελευταία χρόνια. Έχει 35 συμμετοχές με την εθνική ομάδα Ν. Ζηλανδίας, με την οποία μετείχε Κύπελλο Συνομοσπονδιών 2009 και στο Παγκόσμιο Κύπελλο Ποδοσφαίρου 2010 στη Νότια Αφρική. Αγωνίστηκε επαγγελματικά στην αγγλική Τσάμπιονσιπ με την Μπέρνσλι, στη Λιγκ 2 με τη Ρότσντεϊλ ΑΦΚ και στην Α-Λιγκ της Αυστραλίας με την Περθ Γκλόρι και από το 2008 με τη Γουέλινγκτον Φοίνιξ. Κώστας Βαρβαρούσης: έπαιξε στη Γουέλινγκτον Φοίνιξ και συνεχίζει στη Μπρισμπέιν Ρόαρ. Τζέρεμι Κρίστι: αγωνίζεται στη Γουέλινγκτον Φοίνιξ. Σάιμον Έλιοτ Ραφ ντε Γκρεγκόριο: νικητής του Jack Batty Memorial Cup 2009 ως πολυτιμότερος παίκτης του τελικού Κυπέλλου. Ήταν ο σκόρερ του νικητήριου γκολ του τελικού. Κάμπελ Μπανκς (2006): 3 φορές διεθνής ως παίκτης της Ολύμπικ Τζέιμς Μπανατάιν (James BANNATYNE, 2005-2006): 5 φορές διεθνής Wellington Olympic AFC Website The Ultimate New Zealand Soccer Website Αρχειοθετήθηκε 2011-07-16 στο Wayback Machine.